**VZDELÁVACÍ PROGRAM - ETICKÁ VÝCHOVA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**Vypracovala: Mgr. Ildikó Ádám**

**Pre 6. ročník - schválené MZ, dňa: 27.8.2018**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

**https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/**

**http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia\_vppre\_zz\_vin\_2016.pdf**

**VZDELÁVACÍ PROGRAM - ETICKÁ VÝCHOVA - 6. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

**Vyučovací predmet etická výchova predstavuje overený výchovný model, ucelený program, vedúci žiakov k pozitívnym hodnotám a k ich uplatneniu v bežnom živote. Etická výchova pomáha žiakom rozvíjať svoju identitu, poznať svoje silné a slabé stránky, zároveň ich učiť pochopiť a akceptovať druhých, vytvárať pozitívne vzťahy a prevziať zodpovednosť za seba i za druhých. Vďaka týmto cieľom etická výchova účinne pripravuje žiakov na zmysluplný a produktívny život v rodine, na pracovisku i v spoločnosti. Etická výchova sa neuspokojuje iba s podávaním informácií o morálnych zásadách, ale pomocou moderných interaktívnych výchovných metód pozitívne ovplyvňuje hodnotovú orientáciu žiaka. Podporuje pochopenie a interiorizáciu mravných noriem, napomáha osvojenie si správania, ktoré je s nimi v súlade. Cieľom etickej výchovy je v rámci možností nahradiť žiakom chýbajúce pozitívne skúsenosti, vrátiť im pocit dôvery v seba i okolie, pomáhať im nadobudnúť zdravé sebavedomie, učiť ich vychádzať s rovesníkmi, podporovať rozvoj pozitívnych osobnostných vlastností, oboznamovať a pomôcť zvnútorňovať prosociálne hodnoty a postoje.**

**CIELE PREDMETU**

* **učiť sa efektívne komunikovať s rovesníkmi**
* **upevniť si základy spoločenského správania**
* **učiť sa základné pravidlá vyjadrovania citov**
* **učiť sa spolupracovať s druhými, nadobúdať sociálne zručnosti- asertivitu, empatiu**

**Ročník: šiesty**

**Počet vyučovacích hodín v školskom roku: 1 hodiny týždenne - 33 hodín ročne**

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 7  7  7  6  6 | **Človek a hodnoty** | **Identifikácia a vyjadrenie vlastných citov**  **Empatia**  **Asertivita**  **Reálne a zobrazené vzory**  **Prosociálne správanie** | * **Prostredníctvom princípov aktívneho sociálneho učenia vytvárame pozitívne sociálne skúsenosti žiaka v interakcii s učiteľom i spolužiakmi.** * **Prezentujeme pozitívne vzory správania v literatúre, v umení i v každodennom živote.** * Prežitú skúsenosť postupne žiaci rozumovo chápu a vytvárajú si tak racionálne komponenty svojho prosociálneho správania. | * **Identifikovať a vyjadriť city** * **Zvládnuť prudké emócie** * **Vyššie emócie** * Základné zručnosti emocionálnej a kognitívnej empatie * **Pasívne, agresívne a asertívne správanie.** * **Pozitívne vzory správania v každodennom živote.** * **Pozitívne vzory správania v literatúre.** * **Spolupráca** * **Pomoc, darovanie, delenie sa** * **Priateľstvo** |
| **Implementácia finančnej gramotnosti do vzdelávania**  1. ROZHODOVANIE A HOSPODÁRENIE SPOTREBITEĽOV | | | * Poznať a zosúladiť osobné, rodinné a spoločenské potreby * Prijímať finančné rozhodnutia so zvažovaním alternatív a ich dôsledkov * Uplatniť spotrebiteľské zručnosti pri zodpovednom rozhodovaní o nákupe | |